Okresná prokuratúra Humenné 
Štefánikova 1900/69, 066 42 Humenné 1 	

Sp. zn. : 1 Pv 177/12/7702	Humenné, 12.10.2012
EEČ : 2-55-103-2012

U Z N E S E N I E

Trestná vec:	obvinený XXXXX  
Prečin:	ublíženia na zdraví podľa § 157 ods. 1, ods.  2 písm. a/ Tr. zák.

Rozhodol: 	prokurátorka Okresnej prokuratúry Humenné
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
a
poškodeným:
1.	XXXXX
	trvalé bydlisko: XXXXX
Obsahom zmieru je:
a./  Škoda  hradená poškodenému  zo zákonného zmluvného poistenia osobného motorového vozidla zn. Ford Tranzit EČ: SV-053AR poisťovňou  Kooperatíva, a.s. 
b./  Peňažná suma určená na všeobecné prospešné účely 300,- Eur
c./  Suma odovzdaná štátu na peňažnú pomoc obetiam trestnej činnosti 50 % t.j. 150,-  Eur  a 50% t,j, 150,- Eur Detskému domovu XXXXX

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
realizované policajtom Odd.výkonu služby DI OR PZ Humenné pod spisovou značkou ORP-32/DI-HE-2012.
dňa 19.03.2012 v čase okolo 08.00 hod  v Snine po ulici Pčolinskej viedol motorové vozidlo zn. FORD TRANZIT EČ : SV - 053 AR,  ktorého vedeniu a situácií v cestnej premávke nevenoval náležitú pozornosť  a na križovatke ul. Pčolinskej a ul. Čsl. armády nedal prednosť v jazde cyklistovi XXXXX idúcemu v tom čase po hlavnej ceste v priamom smere v dôsledku čoho došlo k zrážke pri ktorej cyklista XXXXX utrpel zranenia a to zlomeninu háka lakťovej kostí vľavo s posunom,  povrchovú odreninu čela, povrchovú odreninu na chrbte pravej ruky a povrchovú odreninu na vonkajšej strane ľavého kolena  s dobou liečenia 56-70 dní.

Odôvodnenie: 
	Uznesením povereného príslušníka OR PZ ODI v Humennom sp. zn.  ORP 32/DI-HE-2012  zo dňa  20. 03. 20121 bolo začaté trestné stíhanie vo veci prečinu ublíženia na zdraví podľa § 158 Tr. zák. Následne uznesením vyšetrovateľa OKP Humenné sp. zn. ORP 371/OEK-HE-2012 zo dňa  20. 06. 2012  bolo vznesené obvinenie  XXXXX pre prečin ublíženia na zdraví podľa § 157 ods. 1, ods. 2 písm. a/ Tr. zák. na tom skutkovom základe ako je uvedené vo výrokovej časti tohto uznesenia.
	Obvinený XXXXX  sa k vyššie uvedenému skutku priznal v celom rozsahu, vyhlásil teda, že skutok spáchal, pričom na svoju obhajobu  neuviedol žiadnu podstatnú skutočnosť. Svoje konanie úprimne oľutoval. Poškodenému  XXXXX sa osobne ospravedlnil a urobil opatrenie  potrebné na náhradu škody a to nahlásením dopravnej nehody ako poistnej udalosti do poisťovne Kooperatíva a.s. Humenné, kde majiteľ vozidla Detský domov XXXXX mal uzatvorené zákonné zmluvné poistenie  na predmetné vozidlo. 
  
	Okrem vlastného priznania je obvinený usvedčovaný výpoveďou  poškodeného XXXXX a sv. XXXXX ako aj vykonaným znaleckým dokazovaní z odboru cestnej dopravy a zdravotníctva. 

 	Preskúmaním príslušného spisového materiálu som zistila, že v predmetnej veci sa koná o prečine  na ktorý zákon ustanovuje trest odňatia slobody ktorého horná hranica neprevyšuje hranicu stanovenú  v ustanovení § 220  ods. 1 Tr. por. 
	Obvinený  a poškodený  uzavreli dňa 17. 09. 2012  na Okresnom súde v Humennom pred mediačným úradníkom dohodu o zmieri  v rámci ktorej prehlásili, že boli poučení o podstate inštitútu zmieru, vzali ho na vedomie a súhlasili s uzavretím zmieru. 
	Poškodený XXXXX  v rámci mediácie vyhlásil, že so zmierom súhlasí, pričom spôsobená škoda  na zdraví  mu bude hradená zo zákonného zmluvného poistenia osobného motorového vozidla ktoré obvinený XXXXX v kritickom čase viedol  a to poisťovňou  Kooperatíva a.s.  
	Vedľajší účastník a to poškodená strana zamestnávateľ Detský domov XXXXX  majiteľ  vozidla Ford Tranzit  uviedol, že  čo sa týka vysporiadania otázky náhrady škody, tá bude v plnej výške hradená zo zákonného zmluvného poistenia v spoločnosti Kooperatíva, kde predmetné vozidlo má uzatvorené zákonné poistenie
 a k trestnému konaniu sa s náhradou škody proti obvinenému nepripája.     
 	Obvinený slobodne, vážne, zrozumiteľne a určito vyhlásil, že spáchal skutok, pre ktorý je stíhaný. 
	Dňa 18. 09. 2012 zložil  na účet  Okresnej prokuratúry v Humennom  peňažnú sumu vo výške 300,- Eur určenú na všeobecne prospešné účely stým, že polovica  150,- Eur patrí štátu na  peňažnú pomoc poškodených a druhá polovica 150,-  Eur patrí  Detskému domovu XXXXX. 
	Obvinený a poškodení s týmto spôsobom vybavenia veci vyslovili súhlas. 
	Vzhľadom na okolnosti spáchaného prečinu na mieru zavinenia obvineného XXXXX,  ktorý doposiaľ nebol súdne trestaný,  pokiaľ bol postihnutý podľa evidenčnej karty za dopravné priestupky jednalo sa o priestupky menej závažné za ktoré bol postihnutý blokovými pokutami. Zamestnávateľom  je hodnotený kladne. Takýto spôsob rozhodnutia v prípade obv. XXXXX považujem   za dostačujúci. 
  
	Vzhľadom na vyššie uvedené som preto rozhodla tak, ako je uvedené vo výrokovej časti tohto uznesenia. 

Poučenie: 
Proti tomuto uzneseniu  sťažnosť nie je prípustná. 

JUDr. Magdaléna Sujová
prokurátorka